«Ο κ. Τσίπρας έχει για μένα προσωπικό θαυμασμό», υποστήριξε ο κ. Λεβέντης, μιλώντας στον ΣΚΑΪ για την τελευταία συνάντηση που είχε με τον πρωθυπουργό, για τον εκλογικό νόμο.

Κατά τη διάρκεια αυτής της συζήτησης, σύμφωνα πάντα με τα όσα δήλωσε ο κ. Λεβέντης, ο πρωθυπουργός του είπε ότι δεν είναι τυχαία η δημοφιλία του και πως δεν έχει ξαναδεί να παρακολουθούν στη Βουλή αρχηγό με τόση προσοχή, όπως όταν ο κ. Λεβέντης ανεβαίνει στο βήμα.

Δεν σταμάτησε όμως εκεί. Ο πρόεδρος της Ενωσης Κεντρώων αποκάλυψε ακόμη ότι ο πρωθυπουργός κρατά σε σημειώσεις τα ρητά του: «Με σαγήνευσε το γεγονός ότι έγραψε όλα τα ρητά που κατά καιρούς έχω πει», είπε και περιέγραψε τη σκηνή κατά την οποία ο Αλέξης Τσίπρας ανοίγει ένα βιβλιαράκι με τα ρητά και τις ιστορίες που κατά καιρούς έχει πει ο κ. Λεβέντης και διαλέγει το καλύτερο!